BG    BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 8.3.2007 
COM(2007) 100 окончателен  
  
СЪОБЩЕНИЕ  НА КОМИСИЯТА  ДО ЕВРОПЕЙСКИЯ  ПАРЛАМЕНТ  И 
СЪВЕТА  
Равенство  между  половете  и участие  на жените  в политическия  и икономическия  
живот  при сътрудничеството  за развитие  
  
[SEC(2007) 332] 
 
BG 2   BG СЪОБЩЕНИЕ  НА КОМИСИЯТА  ДО ЕВРОПЕЙСКИЯ  ПАРЛАМЕНТ  И 
СЪВЕТА  
Равенство  между  половете  и участие  на жените  в политическия  и икономическия  
живот  при сътрудничеството  за развитие  
1. ВЪВЕДЕНИЕ  
Широкоразпространено  е мнението , че равенството  между  половете  е не само  от 
първостепенно  значение  само  по себе, но е основно  право  на човека  и въпрос  на 
социална  справедливост . Равенството  между  половете  е от първостепенно  значение  за 
растежа  и намаляването  на бедността , както  е и средство  за постигане  на Целите  за 
развитие  на хилядолетието . Все пак неравенството  между  половете  все още е заседнало  
в културните , социални  и политически  системи  на много  страни .  
Европейската  комисия  и държавите -членки  на ЕС са ключови  участници  в усилията  за 
намаляване  на разликите  между  половете  в развиващия  се свят. В международен  план  
те са се подписали  под международни  споразумения  и декларации , които  подкрепят  
равенството  между  половете  (1) (за всички  бележки  вж. приложение  I.). В 
съответствие  с тях настоящата  политика  на ЕС за развитие  свидетелства  за силно  
ангажиране  с цел ускоряване  на напредъка  в тази важна  област . 
Затова  Европейският  консенсус  (2) подчертава  значимостта  на равенството  между  
половете  в контекста  на новите  условия  за помощи . Докато  равенството  между  
половете  е обща  цел и обща  ценност  за целия  ЕС, Консенсусът  признава  равенството  
между  половете  като цел сама  по себе си. Документът  за политиката  определя  
равенството  между  половете , като един  от петте  общи  принципа  (3) на 
сътрудничеството  за развитие  на ЕС.  
В допълнение  ЕС се ангажира  за постигане  на равенство  между  жените  и мъжете , 
момичетата  и момчетата  в рамките  на своите  споразумения  за сътрудничество  за 
развитие  с всички  географски  региони  (4). „Пътната  карта  за равенство  между  жените  и 
мъжете “ (5) определя  „насърчаването  на правата  на жените  и тяхното  участие  в 
политическия  и икономическия  живот  извън  ЕС“, като една  от шестте  приоритетни  
области  (6). 
За постигане  на напредък  по отношение  на по-голямо  равенство  между  половете  
повечето  държави -членки  и Европейската  комисия  приеха  двойна  стратегия . Тя 
включва , от една  страна , включването  на равенството  между  половете  във всички  
политики , стратегии  и действия , и от друга  страна , финансиране  на мерки , които  
подкрепят  пряко  участието  на жените  в политическия  и икономическия  живот  (7).  
За да приспособи  този подход  към новите  условия  за помощи  и към изискванията  на 
Декларацията  от Париж  за ефективност  на помощите , Комисията , заедно  с UNIFEM (8), 
организира  важна  конференция  през ноември  2005 г. на тема  „Да направим  развитието  
наше : насърчаване  на равенството  между  половете  при новите  условия  за помощи  и 
партньорства “. Тази  конференция  преразгледа  направения  напредък  за премахване  на 
неравенството  между  половете  в развиващия  се свят и преопредели  ролята  на ЕС за 
 
BG 3   BG ускоряване  на равенството  между  половете  в контекста  на промени  в структурата  на 
помощите  за развитие  на ЕС.  
Настоящото  съобщение  се позовава  на резултатите  от тази конференция , политическата  
рамка  на Европейския  консенсус  и на практическия  опит , който  бе натрупан  досега . 
Съобщението  също  така отговаря  на ангажиментите , поети  в Пътната  карта  за 
равенство  между  жените  и мъжете  като формулира  стратегия  на ЕС за напредък  за 
постигане  на: 
• равни  права  (политически , граждански , икономически , трудови , социални  и 
културни ) за жени  и за мъже , за момичета  и за момчета ; 
• равен  достъп  до и контрол  върху  блага  за жени  и за мъже ; 
• равни  възможности  за постигане  на политическа  и икономическа  мощ  за жени  и за 
мъже . 
Докато  предишната  „Програма  за действие  за включване  на равенство  между  половете  
в сътрудничеството  за развитие  на Общността “, която  бе в сила  между  2001 г. и 2006 г., 
предостави  основата  за създаване  на капацитет  в рамките  на Европейската  комисия , то 
настоящият  документ  поставя  решително  равенството  между  половете  и участието  на 
жените  в политическия  и икономическия  живот  в контекста  на ЕС и възнамерява  да 
отправи  възможно  най–ясен  сигнал  относно  значимостта  на равенството  между  
половете  в рамките  на всички  бъдещи  усилия  на ЕС за сътрудничество  за развитие . 
2. ОСНОВНА  ПРИЧИНА  ЗА ПОСТИГАНЕ  НА РАВЕНСВТО  МЕЖДУ  ПОЛОВЕТЕ  И 
УЧАСТИЕ  НА ЖЕНИТЕ  В ПОЛИТИЧЕСКИЯ  И ИКОНОМИЧЕСКИЯ  ЖИВОТ  
Жените  се намират  в центъра  на устойчиво  социално  и икономическо  развитие , 
намаляване  на бедността  и опазване  на околната  среда . Въпреки  това неравенството  
между  половете  е част от ежедневието  на голяма  част от жените  по света . Въпреки  
сложната  същност  на такива  неравенства  опитът  показва , че следните  области  са 
особено  важни  за разбиране  на връзката  между  статута  на жените  и трайното  
намаляване  на бедността . 
Ролята  на жените  в заетостта  и икономическите  дейности  е често  пренебрегвана , 
защото  повечето  жени  работят  в неформални  сектори , често  с ниска  продуктивност  и 
доходи  и лоши  работни  условия , при ниска  или без социална  защита . Например , в 
Африка  жените  представляват  52% от цялото  население , като допринасят  за 75% от 
земеделската  дейност  и произвеждат  и търгуват  с 60% до 80% от хранителните  
продукти . През  2005 г. женската  работна  ръка  в африканските  държави  на юг от 
пустинята  Сахара  бе 73 милиона  жени , което  представлява  34% от работещите  в 
официалния  сектор , които  получават  само  10% от приходите  и притежават  1% от 
благата  (9).  
Въпреки  че либерализацията  на търговията  има положително  въздействие  върху  
повечето  икономики  в дългосрочен  план  тя може  да доведе , също  така до отрицателни  
последствия  в краткосрочен  план  за уязвими  групи , като предимно  бедните  жени  са 
най-засегнати  (10). Различни  икономически  сектори  могат  да имат  изключително  силно  
въздействие  върху  равенството  между  половете : например  слабата  инфраструктура  
 
BG 4   BG може  да попречи  на момичетата  на получат  образование , защото  несигурният  
транспорт  или липсата  в близост  на питейна  вода  са фактори , които  могат  да 
„принудят “ родителите  да използват  дъщерите  си за къщна  работа . 
Участието  на жените  в политическия  и икономическия  живот  е ключов  аспект  от 
управлението . В много  държави  жените  все още продължават  да бъдат  държани  
настрана  при процеса  на взимане  на решения . Законодателството , което  гарантира  
равни  права  (11) за всички  жени  и мъже  е много  важно  и трябва  да бъде  придружено  
от изпълнение  с цел да бъдат  зачетени  основните  права  на жените , както  и за да ускори  
намаляването  на бедността  и увеличаването  на икономическия  растеж . При 
конфликтни  ситуации  жените  играят  важна  роля  и трябва  да бъдат  изцяло  включени  в 
усилията  за възстановяване  на мира , в съответствие  с Резолюция  1325 на Съвета  за 
сигурност  на ООН  (12). 
По отношение  на достъпа  до образование  (13) неравенствата  между  половете  все още 
съществуват . 57% от децата  на училищна  възраст , които  не ходят  на училище  са 
момичета  (14), докато  почти  две трети  от неграмотното  население  на света  са жени  
(15). Способността  на жените  и на момичетата  да участват  в политическия  и 
икономическия  живот  като ходят  на училище  или участват  в продуктивни  и 
граждански  дейности  извън  дома  им е ограничена  поради  отговорността , която  те носят  
за ежедневните  задачи  при разпределението  на къщната  работа . 
В областта  на здравеопазването  съществува  силна  загриженост  по отношение  на 
ограничения  достъп  на жените  до основни  здравни  услуги . В допълнение  основната  
област , в която  съществува  загриженост  за равенството  между  половете , е сферата  на 
сексуалното  и репродуктивно  здраве  и права  (СРЗП ). Увеличеното  инвестиране  в 
помощ  на СРЗ е не само  основно  право  на човека , но самото  подобряване  на здравния  
статут  на жените  има положителен  ефект  върху  цялата  икономика . Днес  много  от 
скромните  постижения  по отношение  на здравеопазването  на жените  през последните  
десетилетия  са заплашени  от пандемията  на ХИВ  вируса  на СПИН . В допълнение  
увеличеното  темпо  на заразяване  с ХИВ  сред  жените  и момичетата  е причина  за 
сериозна  загриженост  (16).  
Насилието  основано  на пола  нарушава  правата  на жените  и е също  така сериозна  
пречка  за постигане  на равенство , развитие  и мир. Много  често  сексуалното  насилие  е 
свързано  с разпространението  на ХИВ /СПИН . Трафикът  на жени  е престъпление , 
което  се корени  в широкоразпространените  бедност , неравенство  и слабо  управление , 
въоръжени  конфликти  и липса  на защита  срещу  дискриминацията . 
По-подробен  анализ  на неравенството  между  половете  е посочен  в приложение  II. 
3. НАПРЕДЪК  И ПРЕДИЗВИКАТЕЛСТВА  
Европейският  съюз  предприе  сериозна  стъпка , за да подкрепи  постигане  на по-голямо  
равенство  между  половете  в рамките  на Съюза  и извън  него . Равенството  между  
половете  се превръща  в част от диалога  за все по-голям  брой  страни  партньорки  и бе 
включено  в консултациите  на ЕС с гражданското  общество . Този  процес  повдигна  
равнището  на познание  на нашите  партньори  за развитие , предвид  значимостта  на 
равенството  между  половете  и участието  на жените  в политическия  и икономическия  
живот  и изостри  чувствителността  им в частност  по отношение  на взаимовръзката  
 
BG 5   BG между  по-голямо  равенство  и намаляване  на бедността  (17).  Този  процес  бе допълнен  
от значителен  напредък  на равнище  на страните  за усилване  на постигане  на равенство  
между  половете  чрез различни  проекти  и програми , подкрепени  от Европейската  
комисия  и държавите -членки  на ЕС (18). По време  на изготвянето  на планирането  на 
Десетата  ЕФР , Европейската  комисия  отдели  специално  внимание  върху  включването  в 
националните  стратегии  на въпроси , свързани  с половете . Бе постигнат  напредък  също  
така в областта  на изграждането  на капацитет  в държавите -членки  и в Комисията . (19) 
Въпреки  този напредък  значителни  предизвикателства  продължават  да съществуват . 
Първо  ние сме все още далеч  от постигане  на целите  за развитие  на хилядолетието . По-
специално  първият  срок  на ЦРХ  по отношение  на половете , който  бе за премахване  на 
неравенството  между  половете  в началното  и средно  образование  до 2005 г., не бе 
спазен . В развиващите  се страни  делът  на записаните  в средни  училища  момичета  
спрямо  момчетата  е средно  89%. Жените  все още заемат  по-малка  част от добре  
платените  работни  места  спрямо  мъжете  и всяка  трета  жена  е била  жертва  на някаква  
форма  на насилие  на основа  на пола  през живота  си. В допълнение  ЦРХ  се 
съсредоточават  върху  аспектите , свързани  със здравеопазването  и образованието  по 
отношение  на равенството  между  половете  и не успяват  да обхванат  други  
многостранни  измерения  на равенството  между  половете  (20).  
Второ  на социално  и културно  равнище  са налице  важни  фактори , които  служат  за 
забавяне  на напредъка  към постигане  на равенство  между  половете . Традиционните  
социални  структури  предоставят  само  ограничени  стимули  за промяна  на 
съществуващото  разпределение  на властта  между  мъжете  и жените , по-специално  за 
тези, които  са заинтересовани  от запазване  на статуквото . Това  може  да обясни  отчасти  
защо  специфични  действия , свързани  с половете  не винаги  получават  приоритет  и защо  
в повечето  национални  стратегии  въпросите , свързани  с пола  са странична  тема  (21).   
Въпреки  постигнатия  значителен  напредък  става  ясно , че ефективния  майнстрийминг  
на половете  не бе изцяло  включен  в националните  стратегии  или в практиката  на 
сътрудничеството  за развитие  на ЕС. По отношение  на Европейската  комисия  
„Тематичната  оценка  за включването  на въпросите , свързани  с пола  в сътрудничеството  
за развитие  с трети  страни  на ЕС“ (2003 г.) признава  конструктивната  дейност , 
извършена  от Комисията , но заключи , че специфичните  политически  цели  за 
равенството  между  половете  и включването  на въпросите , свързани  с пола  в 
сътрудничеството  за развитие  на ЕС, бяха  слабо  изразени . Докладът  заключи , че 
финансовите  средства , които  бяха  разпределени  специално  за помощ  за включване  на 
въпросите , свързани  с пола  в сътрудничеството  за развитие  бяха  много  малко  в 
сравнение  със средствата , разпределени  по други  хоризонтални  въпроси . Показателен  
за това е фактът , че препоръките  на настоящата  оценка  остават  в сила  за Комисията  и за 
някои  държави -членки . (вж. деветте  основни  препоръки  от доклада  в приложение  IV). 
(22) 
Едно  от основните  предимства , което  притежава  ЕС, за поощряване  равенството  между  
половете  в неговите  външни  отношения , е опитът  от най-добрите  практики  в рамките  
на Съюза . Равенството  между  половете  е признато  от ЕС, като основно  право  и като 
необходимо  условие  за постигане  на целите  на ЕС за растеж , пълна  заетост  и социална  
сплотеност . В съответствие  с това ЕС инвестира  сериозно  в равенството  между  
половете  посредством  законодателство  (23), майнстрийминг  на половете , специфични  
мерки  за напредък  по отношение  на жените , програми  за дейности , социален  диалог  и 
диалог  с гражданското  общество .  
 
BG 6   BG Трябва  да бъде  изграден  действителен  европейски  подход , който  да се основава  на 
дългогодишния  опит , както  и на уникалната  същност  на Европа , като мултикултурна  и 
силно  разнообразна  общност  от държави , които  въпреки  значителните  културни  и 
традиционни  различия , са обединени  в желанието  си да отделят  значително  внимание  
на въпроса , свързан  с равенството  между  жените  и мъжете . Като  основна  цел за Европа  
ЕС трябва  да помага  на трети  страни  при приобщаването  и изпълнението  на 
международни  ангажименти , като Платформата  за действие  от Пекин . 
4. СТРАТЕГИЯ  НА ЕС ЗА УСКОРЯВАНЕ  ПОСТИГАНЕТО  НА РАВЕНСТВО  МЕЖДУ  
ПОЛОВЕТЕ  
Днес  Европейският  съюз  се намира  в повратен  момент  по отношение  на равенството  
между  половете  при сътрудничеството  за развитие . Създадени  са рамката  и политиките , 
като най-важният  въпрос  е как да бъде  гарантирано  ефективното  изпълнение  на 
стратегиите  и практиките  в рамките  на новите  условия  за помощите , които  да доведат  
до действителни  резултати  по отношение  на жените . Ясно  бе, че мерките , целящи  
засилването  на равенството  между  половете  заедно  с нарастваща  социална  сплотеност  
и засилване  на зачитането  на правата  на жените  имат  силно  въздействие  върху  
икономическия  растеж , заетостта  и намаляването  на бедността .  
4.1. Цели  
Новата  стратегия  на ЕС трябва  да отговоря  на две цели : първо  да увеличи  
ефикасността  на майнстрийминга  на половете . второ  да определи  наново  
специфични  действия  за участие  на жените  в политическия  и икономическия  живот  в 
страните  партньорки . За постигане  на тези цели  стратегиите  за сътрудничество  за 
равенство  между  половете  и участие  на жените  в политическия  и икономическия  живот  
трябва  да се приспособят  към новата  структура  за помощите , най-вече по отношение  на 
бюджетния  принос . 
4.1.1.  Ефикасен  майнстрийминг  
За да стане  майнстриймингът  на равенството  между  половете  и участието  на жените  в 
политическия  и икономическия  живот  по-ефикасен , са необходими  промени  в три 
области : 
(1) Политическа  дейност : 
• Равенството  между  половете  и участието  на жените  в политическия  и 
икономическия  живот  трябва  да бъдат  изведени  напред  по време  на 
политическия  диалог  със страните  партньорки  на най-високо  равнище (24); 
(2) Сътрудничество  за развитие :  
• Ключовата  роля  на жените  за растежа  и развитието  трябва  да бъде  взета  
предвид  при подготовката  и изпълнението  на стратегиите  за 
сътрудничество , напр . стратегиите  за безопасност  на земеделската  
продукция  и на храните  трябва  ясно  да се заемат  с пречките , свързани  с 
различията , пред  които  са изправени  жените  в селските  райони , тъй като в 
 
BG 7   BG някои  развиващи  се страни  те допринасят  за 80% от производството  на 
основни  храни  (25); 
• Трябва  да бъдат  изградени  ефективно  партньорство , диалог  и консултации  
със заинтересованите  страни  (включително  правителства , центрове  за 
изследвания , университети , гражданско  общество , международни  
организации ) при подготовката  на националните  стратегии  и програми  за 
помощи ; 
• Трябва  да бъдат  изградени  взаимни  механизми  за отчетност , които  да 
включват  равенство  между  половете  и участието  на жените  в политическия  
и икономическия  живот ; трябва  да бъде  изяснена  ролята  на различните  
участници  при отчетността : правителство , регионални  икономически  
общности , агенции  за развитие , международни  институции , гражданско  
общество , парламент  и медии ; 
• Трябва  да бъдат  развити  и използвани  показатели  за отчитане  на резултати  
по отношение  на въпросите , свързани  с половете ; 
• Бюджетният  принос  трябва  да вземе  предвид  загрижеността  по отношение  
на равенството  между  половете , като свърже  изплащането  на траншове  за 
стимулиране  с показателите  по въпросите , свързани  с половете , което  да 
бъде  съпроводено  от висококачествен  политически  диалог . 
(3) Изграждане  на институционален  капацитет   
• Трябва  да бъдат  развити  актуализирани  практични  средства  по време  на 
фазите  за оценка  и изпълнение  (26); 
• Трябва  да бъде  осигурен  подобрен  достъп  до информация  и до най-добрите  
практики , както  и обучение  за страните  партньорки  и персонала  по 
въпросите , свързани  с половете . 
4.1.2.  Специфични  действия  за участие  на жените  в политическия  и икономическия  
живот  
Въз основа  на анализа  в раздел  2 бяха  определени  41 специфични  действия  в следните  
широки  области :  
• Управление  (права  на човека , участие  на жените  в политическия  живот , 
изработване  на показатели , ролята  на жените  при конфликт  и при ситуации  след  
конфликт ); 
• Заетост  и икономически  дейности  (участие  на жените  в политическия  и 
икономическия  живот , заетост , анализ  на бюджета , необходим  за въпросите , 
свързани  с половете , управление  на публичните  финанси ); 
• Образование  (премахване  на учебните  такси , стимули  за изпращане  на момичетата  
на училище , подобряване  на училищната  среда , ограмотяване  на възрастното  
население ); 
 
BG 8   BG • Здравеопазване  (схеми  за социално  осигуряване , сексуално  и репродуктивно  
здравеопазване  и права ); 
• Насилие , основано  на пола  (законодателство , защита  на жертвите , повишаване  на 
общественото  познание  посредством  медиите , образование  и обучение ). 
Индикативен  списък  на тези възможни  дейности  за подкрепа  бе изготвен  и представен  
в приложение  III. Тези  дейности  са примери , които  целят  да помогнат  при определяне  
на правилен  програмен  набор  за всяка  отделна  държава  или регион . Правилният  набор  
от дейности  ще бъде  избран  за всеки  случай  поотделно  чрез задълбочен  анализ  на всяка  
отделна  ситуация . 
4.2. Принципът  на присвояване  и новите  условия  за помощи  
Принципът  на „присвояване “ на инициативите  за сътрудничество  за развитие  от страна  
на държавата  получателка  заема  централно  място  в Декларацията  от Париж . За 
действия , които  поощряват  равенството  между  половете  и участието  на жените  в 
политическия  и икономическия  живот , бе доказано , че „присвояването “ трябва  да се 
извърши  не само  от страните  партньорки , но и от самите  жени  бенефициери . На 
практика  това често  означава  присвояване  чрез участие  на организации  на 
гражданското  общество  (ОГО ) и общностни  организации  (27). Особено  важна  е 
подкрепата  за ОГО , които  работят  в областта  на равенството  между  половете  в 
ситуации , при които  броят  на жените  в местното  или централно  правителство , или в 
парламента  е ограничен . Затова  ЕС се стреми  да подкрепи  възникването  на ОГО  на 
места , в които  няма  такива  и ще гарантира  значителни  инвестиции  за създаване  на 
капацитет  за такива  организации , там където  те съществуват , но имат  нужда  от 
подсилване  в области , като например : умения  за провеждане  на лобинг , защита , анализ  
на въпросите , свързани  с пола  и познанията  по икономика .  
ЕС ще се стреми  да гарантира  ефикасно  разпределение  на помощи  за развитие  в 
подкрепа  на национални  политики  по въпросите , свързани  с половете  на основа  на 
задълбочен  политически  диалог  с правителства  партньори  и ключови  неправителствени  
заинтересовани  страни . Ограниченията  и нуждите  във всеки  отделен  национален  
контекст  ще бъдат  анализирани  с цел да позволят  действително  присвояване  на местно  
равнище , което  да бъде  създадено  на равнище  на правителството  и на гражданското  
общество , както  и в рамките  на общността  на донорите .  
Значителната  промяна , която  отбеляза  Декларацията  от Париж  е отразена  в 
предпочетените  нови  механизми  за предоставяне  на помощи , напр . бюджетен  принос  и 
секторни  подходи , вместо  помощ  за индивидуални , изолирани  проекти . Използването  
на бюджетен  принос  зависи  от наличието  на определени  условия , по-специално  
национална  или секторна  стратегия  за развитие  в ход, програма  за макроикономическа  
реформа , подкрепена  от големи  международни  донори  (обикновено  МВФ ) и доказана  
ангажираност  за реформа .  
Бюджетната  помощ  може  да допринесе  за постигане  на равенство  между  половете , като 
свърже  изплащането  на променливи  траншове  с подобрение  на раздробените  
показатели  за въпросите , свързани  с половете , като подсили  системите  за управление  
на публичните  финанси  и като стимулира  по-широк  диалог  относно  политическите  
приоритети  на страните  партньорки . 
 
BG 9   BG Европейската  комисия  и държавите -членки  ще подкрепят  развитието  на показатели  и 
събиране  на подходящи  данни , които  отчитат  промените  по отношение  на равенството  
между  половете , и които  могат  да бъдат  свързани  с изплащането  на променливи  
траншове . 
4.3. Въпросите , свързани  с половете  в националните  стратегии  
Подготовката  на Документа  за стратегия  за намаляване  на бедността , на национален  
план  за развитие  или документ  за национална  стратегия  предлага  уникална  възможност  
за анализ  на статута  на жените  спрямо  този на мъжете , за определяне  на свързаните  с 
половете  препятствия  за развитие  и растеж  и за изготвяне  на национални  политики , 
които  да взимат  предвид  проблемите , свързани  с половете . Ситуацията , свързана  с 
половете  в една  страна  трябва  да бъде  анализирана  по отношение  на всички  сектори  с 
цел изясняване  на нейното  въздействие  върху  растежа  и бедността . В този контекст  
текущият  процес  в ЕС за политически  диалог  със страните  партньори  ще бъде  
използван , за да гарантира , че въпросите , свързани  с равенството  между  половете  ще 
бъдат  включени  при анализа  на променливите , свързани  с бедността . Този  политически  
диалог  ще бъде  допълнен  от помощта  на ЕС за усилване  на капацитетите  на 
националните  органи  по въпросите , свързани  с половете . Ще бъде  отделено  специално  
внимание  за определяне  на бедността  не само , като липса  на доходи  или финансови  
средства , но и като всеобхватно  понятие , включващо  неравенства  при достъп  и контрол  
върху  материални  и нематериални  обществени  блага . Това  включва  приобщаването  на 
определен  брой  въпроси  в политическата  програма , като: 
• Осигуряване  на приемане  на по-широка  многоизмерна  идея  относно  бедността , 
която  надхвърля  разбирането  за бедността  като липса  на доходи , и която  включва  
бедност , като липса  на време  и мерки  на диференциално  въздействие  на бедността  
върху  жените  и мъжете , както  и поощряване  на технологии , които  намаляват  
бедността , като липса  на време ; 
• Осигуряване  на споразумение , че гражданското  общество  ще допринася  за 
политическия  диалог , определянето  и надзора  върху  стратегиите  за намаляване  на 
бедността  от гледна  точка  на въпросите , свързани  с половете  и споразумение  за 
въвеждане  на подходящи  мерки  за изграждане  на капацитет ; 
4.4. Необходимост  от показатели  по равнопоставеността  между  половете  
Необходими  са показатели  за измерване  на резултатите  от включването  в политиките  
на въпросите , свързани  с равенството  между  половете  и специфичните  действия  за 
въпросите , свързани  с половете  (28). Повечето  от използваните  понастоящем  
показатели  отразяват  по-скоро  загрижеността  по отношение  на равенството  между  
половете  в социалните  сектори . В повечето  развиващи  се страни  съществуват  малко  
достоверни  показатели  за измерване  на промените  в заетостта  на жените , икономиката  
на неплатената  къщна  работа , гражданските  права , последици /широко  разпространение  
на насилието  върху  жените , право  на наследяване /притежание  и ползване  на земи , 
представителство  и участие  на жените  в процеса  на взимане  на решения . 
Затова  ЕС ще подкрепи  развитието  и използването  на показатели  по равенството  между  
половете  и укрепване  на основните  статистически  данни  с цел постигане  на напредък  
по всички  въпроси  за равенство  и участие  на жените  в политическия  и икономическия  
живот , които  трябва  да бъдат  разрешени  (29). Приложение  VII съдържа  непълен  
 
BG 10   BG списък  от възможни  показатели , като взима  предвид  областите  на образованието , 
здравеопазването , управлението /участието  на жените  в политическия  и икономическия  
живот , заетостта /икономическите  дейности , използването  на времето  и относно  
насилието  върху  жените .  
4.5. Стратегии  за включване  на въпросите , свързани  с половете  при 
изготвянето  на бюджети  
Повишеното  използване  на бюджетен  принос , като основен  инструмент  за отпускане  на 
помощи , повдига  въпроса  за това как да бъде  насърчено  равенството  между  половете  в 
рамките  на или чрез такава  програма . За да бъде  постигнато  това е изключително  важно  
да се гарантира , че бюджетите  на страните  партньорки  включват  въпросите , свързани  с 
половете . За това е необходимо : 
• Отделяне  на внимание  върху  познания  по въпросите , свързани  с половете  и 
включването  на въпросите , свързани  с равенството  между  тях в бюджетния  процес  
на национално  и местно  равнище ; 
• Промяна  в приоритетите , свързани  с разходите  и преориентация  на програмите  в 
рамките  на секторите  с цел постигане  на равенство  между  половете  и човешко  
развитие . 
• Мониторинг  на държавните  приходи  и разходи  с цел да се гарантира , че 
неравенството  между  жените  и мъжете  намалява  действително . 
4.6. Координация  и хармонизация  с държавите -членки  
Координацията , която  има за цел да постигне  максимално  допълване  между  програмите  
на държавите -членки  на ЕС и на Комисията , е ключов  елемент  при ефективното  
поощряване  на равенството  между  половете  при сътрудничеството  за развитие . 
Комисията  ще продължи  практиката  на организиране  на редовни  срещи  на експерти  от 
държавите -членки  по въпросите , свързани  с половете  и заедно  с държавите -членки  ще 
се стреми  да увеличи  не само  координацията  в целия  ЕС, но също  така хармонизацията  
на дейности  за насърчаване  на равенството  между  половете  при сътрудничеството  за 
развитие . Ще бъде  даден  приоритет  за усилване  на опита  по въпросите , свързани  с 
половете  на Европейската  комисия  и на държавите -членки  чрез определяне  и обмен  на 
най-добрите  практики . Подготовката  на документите  за национални  стратегии  и 
съвместните  стратегии  за подпомагане  ще продължи  да бъде  в центъра  на засилени  
усилия  за координация  и хармонизация . Делегациите  на Европейската  комисия  и 
посолствата  на държавите -членки  на ЕС ще продължат  да използват  съществуващите  
механизми  за координация  при справяне  с дейностите  за равенство  между  половете  в 
тази област . 
4.7. Дейност  на ЕС на международно  и местно  равнище  
Двустранното  сътрудничество  със страни  партньорки  относно  въпросите , свързани  с 
равенството  между  половете , ще бъде  допълнено  от действия  на ЕС на международно  
равнище . Благодарение  на единния  европейски  глас на това равнище  ролята  на ЕС като 
главен  глобален  участник  в сътрудничеството  за развитие  е по-значителна . Комисията  
и държавите -членки  на ЕС ще се стремят  активно  да постигнат  напредък  по отношение  
на равенството  между  половете  и участието  на жените  в политическия  и 
 
BG 11   BG икономическия  живот  в подходящи  за това международни  форуми . От особено  
значение  е поощряването  на разширяването  на обхвата  на равенството  между  половете  
от областите  на здравеопазването  и образованието  към други  области , които  не влизат  в 
обхвата  на ЦХР 3. 
Регионалното  и междурегионално  сътрудничество  насърчава  споделянето  на 
информация  между  членовете  на регионалните  организации  за специфични  средства , 
данни , документи  за анализ  и обучение . Затова  Комисията  и държавите -членки  ще 
продължат  да насърчават  регионалното  сътрудничество  в областта  на равенството  
между  половете , както  и ще се ангажират  в съществуващите  в региона  международни  и 
регионални  мрежи . 
5. СПЕЦИФИЧНИ  ДЕЙСТВИЯ  НА ЕС ЗА НАСЪРЧАВАНЕ  НА РАВЕНСТВОТО  МЕЖДУ  
ПОЛОВЕТЕ  
Ролята  на Европейската  комисия  за изпълнението  на тази стратегия  ще включва  
действия  в три направления :  
5.1. Национално  планиране  
Европейската  комисия  ще отдели  специално  внимание  за гарантиране  на това, че 
равенството  между  половете  и участието  на жените  в политическия  и икономическия  
живот  фигурира  във всички  бъдещи  национали  и регионални  стратегии  (30). Това  
включва  следните  действия : 
• по-нататъшно  развитие  на вътрешни  средства  и насоки  за планиране ; 
• систематичната  оценка  на въпросите , свързани  с половете  на националните  и 
регионални  стратегии  включва  средносрочни  и окончателни  прегледи  на тези 
стратегии ; 
• адаптирането  на националните  стратегии  в съответствие  с резултатите  от 
горепосочените  оценки ; 
• Изграждането  на партньорства  с подходящи  международни  организации , които  
притежават  значителен  опит  в майнстрийминга  на въпросите , свързани  с половете  в 
проекти  и програми . (31) 
5.2. Тематични  програми  и други  финансови  инструменти  
Освен  националните  и регионалните  програми  ще бъдат  набрани  допълнителни  
средства  чрез многогодишните  тематични  програми , предвидени  от Комисията  в 
рамките  на финансовите  перспективи  2007-2013 г. Тематичната  програма  „Инвестиране  
в хората " (32) съдържа  финансов  пакет  за финансиране  на действията  на ЕС в областта  
на насърчаване  на равенството  между  половете  и участието  на жените  в политическия  и 
икономическия  живот . Чрез  тази тематична  програма  ще бъде  осигурено  финансиране  
от страна  на ЕС за следните  широки  области  за участия : 
• мероприятия  за политика  и защита , които  насърчават  изпълнението  на 
международни  ангажименти ; 
 
BG 12   BG • изграждане  на капацитет  за НПО  и асоциации , които  работят  за постигане  на 
равенство  между  половете  и за правата  на жените ; 
• засилване  на капацитет  за събиране  на статистически  данни  от страна  на 
правителствата ; 
Наличните  фондове  ще бъдат  разпределени  чрез публични  търгове , организирани  от 
допустими  организации  и чрез преки  споразумения  с избрани  партньори . 
Равенството  между  половете  ще бъде  подкрепено  също  така при изпълнението  на 
тематичните  програми  за околната  среда  (33) и за безопасност  на храните  (34),  както  и 
от Европейския  инструмент  за демокрация  и права  на човека  (ЕИДПЧ  II) (35) и 
инструмента  за стабилност  (36). 
5.3. Мониторинг  и последващи  действия  
Практическите  резултати  от тази нова  стратегия  на ЕС се нуждаят  от мониторинг . За да 
бъде  направена  оценка  на постигнатия  напредък , и за да може  стратегията  да бъде  
подобрена  и приспособена  към промените  на международния  контекст , Европейската  
комисия  ще организира  през 2010 г. втора  голяма  международна  конференция  за 
равенството  между  половете  с участието  на всички  главни  заинтересовани  страни  (37). 
През  2010 г., когато  завършва  Десетия  ЕФР , ще бъде  направена  средносрочна  и 
окончателна  оценка  на изпълнението  на тази стратегия  от външен  орган . Тези  оценки  
ще включват  анализ  на бюджетния  принос  за въпросите , свързани  с равенството  между  
половете  в проектите  и програмите , финансирани  от ЕС, включително  помощ  от страна  
на общия  бюджет  за най-малко  дванадесет  подбрани  пилотни  страни . 
Делегациите  на Европейската  комисия  при сътрудничество  с посолствата  на 
държавите -членки  ще продължат  да включват  в годишните  доклади  оценка  за 
насърчаване  и постигане  на равенство  между  половете  в страната  партньорка . Разделът  
за равенството  между  половете  в „Годишния  доклад  за политиката  за развитие  на 
Европейската  общност  и за изпълнение  на външната  помощ " ще продължи  да съдържа  
обобщена  информация  за направения  напредък  при постигане  на равенство  между  
половете . Европейската  комисия  и държавите -членки  ще разгледат  възможността  за 
система  за съвместен  годишен  доклад  на ЕС, която  да включва  мониторинг  на 
включването  на въпросите , свързани  равенството  между  половете  при 
сътрудничеството  за развитие  на ЕС. 
6. ЗАКЛЮЧЕНИЕ  
Премахването  на бедността  изисква  да бъдат  предоставени  равни  възможности  на 
жените  и мъжете  в икономическите  и социални  сфери  и равен  достъп  и контрол  върху  
обществените  блага . Въпреки  значителния  напредък , направен  в развиващите  се страни  
партньорки  на ЕС за постигане  на по-голямо  равенство  между  половете , ЕС се нуждае  
от систематично  преодоляване  на пречките , стоящи  пред  постигането  на тази цел, която  
засяга  самите  развиващи  се страни , и която  е присъща  на някои  от механизмите  за 
сътрудничество  за развитие  на ЕС. Тези  въпроси  могат  да бъдат  разрешени  единствено  
в контекста  на засилен  политически  диалог , който  включва  изрично  въпросите , 
свързани  с половете , и който  проправя  пътя  към активно  ангажиране  на ЕС с тези от 
 
BG 13   BG ОГО  и други  организации , които  работят  за по-голямо  равенство  между  половете  в 
съответната  страна . 
При тези условия  включването  в политиките  на въпроса , свързан  с равенството  
между  половете , който  е основният  инструмент  за постигане  на по-голямо  равенство  
между  половете , трябва  да бъде  използван  по по-ефективен  и по-практичен  начин , ако 
искаме  да постигнем  истински  напредък  по отношение  на по-голямо  равенство  между  
половете . Вторият  инструмент , който  се състои  в специфични  целеви  действия  за 
участие  на жените  в политическия  и икономическия  живот , трябва  да бъде  използван  в 
допълнение  към майнстрийминга  и за разрешаване  на ключови  стратегически  въпроси , 
които  имат  влияние  върху  благосъстоянието  и възможностите  на определени  уязвими  
групи . По отношение  и на двата  инструмента , тяхното  прилагане  трябва  да бъде  
свързано  с и да отразява  уникалната  социална  и културна  ситуация  във всяка  развиваща  
се страна  партньорка  на ЕС. В подкрепа  на такъв  подход  равенството  между  половете  
не трябва  да се съсредоточава  само  върху  здравеопазването  и образованието , а трябва  
да обхване  и други  области  на сътрудничество .  
Комбинация  от защита , подкрепа  за женските  групи  и специфични  действия  за промяна  
на културните , социални  и политически  условия  и разпределението  на политическата  и 
икономическа  власт  бележат  пътя  към насърчаване  на равенството  между  половете . 
Със сигурност  това е цел, свързана  с предизвикателства . Но ЕС е ангажиран  да 
подкрепи  страните  партньорки  за превъзмогване  на препятствията  по пътя .